Държавен вестник, бр. 53, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  53
4. охрана на обекти по чл. 92, ал. 1 и 2, 
обекти на МВР и дипломатически предста-
вителства; 
5. осигуряване на обществения ред при 
провеждане на мероприятия; 
6. конвоиране и съпровождане на лица в 
страната и в чужбина;
7. освобождаване на заложници, задържане 
и обезвреждане на извършители на престъп- 
ления;
8. откриване, идентифициране и неутра-
лизиране на взривни устройства и взривни 
вещества;
9. извършване на физикохимическо изслед-
ване и експертна оценка на взривни устрой-
ства и техните елементи, взривни вещества, 
документи и непознати вещества.
(3) Редът и организацията за осъществяване 
на дейностите по ал. 2, т. 1 – 5 се определят 
с инструкции на министъра на вътрешните 
работи.
Раздел ІV
Дейност по разследване на престъпления
Чл. 15. (1) Дейността по разследване на 
престъпления се осъществява от разследва-
щи полицаи и други полицейски органи при 
условията и по реда на Наказателно-проце-
суалния кодекс.
(2) На разследващите полицаи не могат да 
се възлагат други дейности извън дейността 
по разследване на престъпления.
(3) При осъществяване на своите правомо-
щия разследващите органи по чл. 52, ал. 1, 
т. 2 и 3 от Наказателно-процесуалния кодекс 
вземат решения по вътрешно убеждение, 
основано на обективно, всестранно и пълно 
изследване на всички обстоятелства по делото, 
като се ръководят от закона.
(4) Писмените указания на прокурора по 
разследването са задължителни за разслед-
ващите органи по чл. 52, ал. 1, т. 2 и 3 от 
Наказателно-процесуалния кодекс.
(5) Горестоящите ръководители нямат 
право да дават указания за извършването на 
действия по разследването и за съставянето 
на писменото мнение, както и по какъвто и да 
е друг начин да се намесват в разследването.
(6) Взаимодействието на разследващите 
полицаи с другите полицейски органи на 
МВР се урежда със заповед на министъра на 
вътрешните работи.
Чл. 16. (1) Разпределението на досъдебните 
производства се извършва на принципа на слу-
чайния подбор чрез електронно разпределение 
съобразно поредността на постъпването им.
(2) Принципът на случайния подбор при 
разпределението на досъдебните производства 
се прилага в рамките на съответните звена.
Раздел V
Осигуряване на пожарна безопасност и защита 
при пожари, бедствия и извънредни ситуации
Чл. 17. (1) Дейността по осигуряване на 
пожарна безопасност и защита при пожари, 
бедствия и извънредни ситуации се осъщест-
вява от органите по пожарна безопасност и 
защита на населението при условията и по 
реда на този закон и на Закона за защита 
при бедствия.
(2) Дейността по ал. 1 се осъществява чрез: 
1. превантивна дейност;
2. държавен противопожарен контрол и 
превантивен контрол;
3. пожарогасителна и спасителна дейност;
4. разрешителна и контролна дейност на 
търговци, извършващи дейности по осигу-
ряване пожарната безопасност на обекти 
и/или поддържане и обслужване на уреди, 
системи и съоръжения, свързани с пожарната 
безопасност;
5. оценяване на съответствието и контролна 
дейност на продукти за пожарогасене;
6. неотложни аварийно-възстановителни 
работи, оперативна защита при наводнения и 
операции по издирване и спасяване, и хими-
ческа, биологическа и радиационна защита;
7. ранно предупреждение и оповестяване 
при бедствия и при въздушна опасност на ор-
ганите на изпълнителната власт и населението;
8. методическа и експертна помощ на тери-
ториалните органи на изпълнителната власт 
по отношение на защитата при бедствия и 
при организиране дейността на доброволните 
формирования;
9. определяне на пожарните характеристики 
на продукти и техническите и експлоата-
ционните показатели на пожаротехническо 
оборудване и продукти за пожарогасене. 
(3) Обхватът и съдържанието на отделните 
дейности по ал. 2 се определят с правилника 
по чл. 37, ал. 3.
(4) Редът за осъществяване на дейностите 
по ал. 2, т. 1 – 3 се определя с наредби на 
министъра на вътрешните работи.
(5) С наредбата за осъществяване на дей-
ността по ал. 2, т. 3 се определя и минимал-
ният брой служители в екип. 
(6) Изискванията към продуктите за по-
жарогасене по ал. 2, т. 5, редът за оценяване 
и удостоверяване на съответствието им с 
тези изисквания, задълженията на произво-
дителите, вносителите и дистрибуторите на 
продукти за пожарогасене, както и редът за 
осъществяване на контрол се определят с 
наредба на министъра на вътрешните работи.
(7) Условията и редът за осъществяване на 
дейностите по ал. 2, т. 6 се определят с ин-
струкции на министъра на вътрешните работи.